ᱢᱨᱤᱫᱩᱞᱟ ᱥᱤᱱᱦᱟ

ᱢᱨᱤᱫᱩᱞᱟ ᱥᱤᱱᱦᱟ ᱫᱚ (᱒᱗ ᱱᱚᱵᱷᱮᱢᱵᱚᱨ ᱑᱙᱔᱒ ᱼ ᱑᱘ ᱱᱚᱵᱷᱮᱢᱵᱚᱨ ᱒᱐᱒᱐) ᱢᱤᱫ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱟᱨ ᱨᱟᱡᱽᱟᱹᱨᱤᱭᱟ ᱛᱟᱦᱮᱸ ᱠᱟᱱᱟᱭ, ᱩᱱᱤᱫᱚ ᱚᱜᱚᱥᱴ ᱒᱐᱑᱘ ᱥᱟᱞ ᱠᱷᱚᱱ ᱚᱠᱴᱚᱵᱚᱨ ᱒᱐᱑᱙ ᱥᱟᱞ ᱫᱷᱟᱹᱵᱤᱡ ᱜᱳᱣᱟ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱱᱩᱭ ᱜᱳᱣᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾

ᱢᱨᱤᱫᱩᱞᱟ ᱥᱤᱱᱦᱟ ᱫᱚ ᱵᱷᱟᱡᱽᱯᱟ ᱢᱟᱦᱤᱞᱟ ᱢᱚᱨᱪᱟ ᱨᱤᱱᱤᱡ ᱟᱭᱟᱨ ᱯᱟᱨᱥᱮᱛ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾https://indianexpress.com/article/india/mridula-sinha-bjp-goa-governnor-death-7056122/ ᱩᱱᱤ ᱒᱐᱒᱑ ᱥᱟᱞ ᱨᱮ ᱯᱚᱥᱴᱭᱩᱢᱚᱥ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱹᱭ ᱩᱥᱩᱞ ᱱᱟᱜᱽᱨᱤᱠ ᱥᱤᱨᱯᱷᱟᱹ ᱯᱚᱫᱽᱢᱟ ᱥᱨᱤ ᱠᱷᱚᱱ ᱥᱟᱨᱦᱟᱣ ᱠᱚ ᱪᱟᱞ ᱟᱫᱮᱭᱟ ᱾

ᱱᱤᱡᱟᱹᱨᱟᱜ ᱡᱤᱭᱚᱱ
ᱢᱨᱤᱫᱩᱞᱟ ᱥᱤᱱᱦᱟ ᱟᱜ ᱡᱟᱱᱟᱢ ᱫᱚ ᱒᱗ ᱱᱚᱵᱷᱮᱢᱵᱚᱨ ᱑᱙᱔᱒ ᱥᱟᱞ ᱨᱮ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱢᱩᱡᱚᱯᱷᱚᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱪᱷᱟᱯᱨᱟ ᱫᱷᱚᱨᱚᱢᱯᱩᱨ ᱭᱚᱫᱩ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱵᱟᱵᱩ ᱪᱷᱚᱵᱤᱞᱮ ᱥᱤᱝ ᱛᱟᱦᱮᱸ ᱠᱟᱱᱟᱭ ᱟᱨ ᱟᱡ ᱟᱭᱳ ᱟᱜ ᱧᱩᱛᱩᱢ ᱫᱚ ᱚᱱᱩᱯᱟ ᱫᱮᱵᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱪᱷᱟᱯᱨᱟ ᱨᱮᱱᱟᱜ ᱞᱚᱠᱟᱞ ᱟᱥᱲᱟ ᱨᱮ ᱯᱟᱲᱦᱟᱣ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱠᱩᱲᱤ ᱟᱜ ᱛᱟᱦᱮᱸᱱᱟᱜ ᱟᱥᱲᱟ ᱵᱟᱞᱤᱠᱟ ᱵᱤᱫᱽᱭᱟᱯᱤᱴᱷ ᱨᱮ ᱯᱟᱲᱦᱟᱣ ᱠᱮᱫᱟ ᱾

ᱟᱡᱟᱜ ᱵᱮᱪᱞᱚᱨ ᱨᱮᱱᱟᱜ ᱰᱤᱜᱽᱨᱤ ᱯᱩᱨᱟᱹᱣ ᱠᱟᱛᱮ ᱠᱟᱹᱡ ᱚᱠᱛᱚ ᱢᱟᱲᱟᱝ, ᱢᱨᱤᱫᱩᱞᱟ ᱟᱜ ᱟᱭᱳᱼᱵᱟᱵᱟ ᱫᱚ ᱨᱟᱢ ᱠᱨᱤᱯᱟᱞ ᱥᱤᱱᱦᱟ ᱥᱟᱞᱟᱜ ᱵᱟᱯᱞᱟ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱠᱮᱫᱟ ᱠᱤᱱ, ᱚᱱᱟ ᱚᱠᱛᱚ ᱵᱤᱦᱟᱨ ᱨᱮᱱᱟᱜ  ᱢᱩᱡᱚᱯᱷᱚᱨᱯᱩᱨ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱠᱚᱞᱮᱡᱽ ᱞᱮᱠᱪᱟᱨᱟᱨ ᱛᱟᱦᱮᱸ ᱠᱟᱱᱟᱭ ᱾ ᱵᱟᱯᱞᱟ ᱠᱟᱛᱮ ᱛᱟᱭᱚᱢ ᱢᱨᱤᱫᱩᱞᱟ ᱫᱚ ᱟᱡᱟᱜ ᱯᱟᱲᱦᱟᱣ ᱪᱷᱩᱴᱟᱹᱣ ᱮᱱᱟ ᱟᱨ ᱦᱚᱲ ᱥᱟᱬᱮᱥ ᱨᱮ ᱯᱚᱥᱴᱼᱜᱨᱮᱡᱩᱭᱮᱴ ᱰᱤᱜᱽᱨᱤ ᱯᱩᱨᱟᱹᱣ ᱠᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱤᱫᱚ ᱰᱨ. ᱮᱥ.ᱠᱮ. ᱨᱮ ᱞᱮᱠᱪᱟᱨᱟᱨ ᱞᱮᱠᱟᱛᱮ ᱪᱟᱠᱨᱤ ᱠᱮᱫᱟ ᱾ ᱢᱚᱛᱤᱦᱟᱨᱤ ᱨᱮ ᱥᱤᱱᱦᱟ ᱛᱤᱨᱞᱟᱹ ᱠᱚᱞᱮᱡᱽ ᱾ ᱛᱤᱱᱟᱹᱜ ᱫᱤᱱ ᱛᱟᱭᱚᱢ, ᱟᱡ ᱡᱟᱶᱟᱭ ᱫᱚ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱩᱱᱤᱫᱚ ᱪᱟᱠᱨᱤ ᱟᱲᱟᱜ ᱜᱤᱫᱤ ᱠᱟᱫᱟᱜᱼᱟ ᱟᱨ ᱢᱩᱡᱚᱯᱷᱚᱨᱯᱩᱨ ᱨᱮ ᱢᱤᱫᱴᱟᱹᱝ ᱟᱥᱲᱟ ᱮᱦᱚᱵ ᱠᱮᱫᱟ ᱡᱟᱦᱟᱸ ᱟᱡ ᱡᱟᱶᱟᱭ ᱢᱤᱫᱴᱟᱹᱝ ᱠᱚᱞᱮᱡᱽ ᱨᱮ ᱠᱟᱹᱢᱤ ᱠᱟᱱᱟ ᱛᱟᱦᱮᱸᱫ ᱾
ᱡᱤᱭᱚᱱ	

ᱨᱟᱡᱽᱟᱹᱨᱤ ᱡᱤᱭᱚᱱ
ᱚᱱᱟ ᱚᱠᱛᱚ, ᱟᱡ ᱡᱟᱶᱟᱭ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱚᱜᱚᱥᱴ ᱒᱐᱑᱔ ᱥᱟᱞ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱡᱚᱛᱚᱱᱟ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱦᱚᱨᱟ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

|-

ᱛᱷᱚᱠ:᱑᱙᱔᱒ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱒᱐ ᱜᱩᱨ ᱠᱚ
ᱛᱷᱚᱠ:ᱜᱳᱣᱟ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:ᱵᱤᱦᱟᱨ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱯᱚᱱᱚᱛ ᱜᱚᱢᱠᱮ ᱠᱚ